Diari Oficial de la Generalitat Valenciana


Sumari del DOGV 2225, del 11-03-1994 (1994/830835)

ORDRE de 24 de gener de 1994, de la Conselleria de Sanitat i Consum, per la qual dicta normes per a la concessió de subvencions de despeses corrents a les corporacions locals de la Comunitat Valenciana, en matèria de suport i defensa del consumidors i usuaris durant l'exercici 1994.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1994/01/24/(7)/dof/vci/html**

### Dades del document

Número de DOGV
:   2225

Data del DOGV
:   11-03-1994

Secció del DOGV
:   DISPOSICIONS GENERALS

Número del document
:   1994/830835


Data del document
:   24-01-1994

Organisme emissor
:   Conselleria de Sanitat i Consum

Tipus de document
:   Ordre

Anàlisi jurídica

ORDRE de 24 de gener de 1994, de la Conselleria de Sanitat i Consum, per la qual dicta normes per a la concessió de subvencions de despeses corrents a les corporacions locals de la Comunitat Valenciana, en matèria de suport i defensa del consumidors i usuaris durant l'exercici 1994. [94/1439]  
A fi de desplegar de forma més eficaç la defensa dels drets que l'Estatut de Consumidors i Usuaris de la Comunitat Valenciana reconeix com a drets bàsics, com ara el dret a la protecció contra els riscos que poden afectar la salut o la seguretat, el dret a la defensa dels interessos econòmics legítims o el dret a la informació, cal dur a terme una acció coordinada amb les entitats locals.  
La publicació del Decret 181/1992, que regula la creació i l'acreditació de les oficines municipals d'informació al consumidor (OMIC) estableix les bases per a una coordinació més eficaç i una homogeneïtzació de les actuacions amb què siga possible garantir unes prestacions mínimes en la major part del territori de la Comunitat Valenciana.  
Les oficines municipals d'informació al consumidor constitueixen un element essencial, per la seua proximitat al ciutadà, per a la realització de tasques tan necessàries com la inspecció i el control de béns, la informació directa al consumidor i la realització d'activitats formatives.  
Per tot això, amb la intenció de desplegar una política integrada en matèria de consum, segons el que disposa l'article 16 de l'Estatut de Consumidors i Usuaris de la Comunitat Valenciana,   
ORDENE  
Article primer  
Es convoca la concessió de subvencions destinades a les corporacions locals de la Comunitat Valenciana per a:  
1. Les oficines municipals d'informació al consumidor (OMIC) que s'adeqüen o puguen adequar-se durant aquest exercici al que disposa el Decret 181/1992. Les bases de la convocatòria figuren en l'annex I.  
2. La realització des de les OMIC de programes concrets que no estiguen inclosos en l'apartat anterior. Les base de la convocatòria s'estableixen en l'annex II.  
3. Les corporacions locals que comparteixen amb la Generalitat Valenciana la titularitat de les juntes arbitrals de consum podran sol·licitar ajut per al manteniment i la potenciació d'aquestes oficines. Les base de la convocatòria s'estableixen en l'annex III.  
Article segon  
Les corporacions locals interessades podran optar, segons la seua situació, a les ajudes establertes en el punt 1 o en el punt 2 del l'article 1, no a totes dues alhora. Per a això, hauran de presentar una sol·licitud, segons el model del final de cada annex, en el registre de la Conselleria de Sanitat i Consum, carrer del doctor Rodríguez Fornos, núm. 4, 46276-València, o mitjançant qualsevol de les formes que preveu l'article 38.4 de la Llei de Règim Jurídic de les Administracions Públiques i del Procediment Administratiu Comú.  
El termini per a la presentació d'aquestes sol·licituds serà d'un mes comptador des de l'endemà de la publicació d'aquesta ordre en el Diari Oficial de la Generalitat Valenciana.  
Article tercer  
L'import total de la subvenció concedida no podrà superar el 50 per cent de les despeses pressupostades per l'entitat peticionària de la sol·licitud.  
Les corporacions locals que reben subvenció es comprometen al finançament i la realització dels programes presentats, qualsevol que siga la quantia de la subvenció concedida.  
Article quart  
El conseller de Sanitat i Consum, a proposta de la Direcció General de Consum, dictarà les resolucions per les quals concedirà les subvencions a càrrec dels pressupostos de la Generalitat Valenciana, secció 10, servei 03, programa 443.10, línia 125, per un import màxim de 58.490.640 pessetes.  
Article cinquè  
L'ordre del pagament de les subvencions serà conforme als criteris continguts en la Llei de Pressupostos de la Generalitat Valenciana per a 1994, que estableix per a les transferències corrents el següent règim:  
- Fins al 40 per cent de l'import podrà ser lliurat immediatament en concedir-se la subvenció.  
- Fins a un 20 per cent es pagarà després de l'aportació i la comprovació de la documentació que justifique l'aplicació efectiva i correcta de la quantitat lliurada a l'actuació que siga objecte de la subvenció.  
- La resta la pagarà la Generalitat quan la corporació local justifique el compliment del que s'havia convingut.  
Article sisè  
Segons estableix l'article 47.9 del text refós de la Llei d'Hisenda Pública de la Generalitat Valenciana (DOGV núm. 1588, de 17.7.91), seran procedents el reintegrament de les quantitats percebudes i l'exigència de l'interès de demora des del moment del pagament de la subvenció en els casos següents:  
1. Incompliment de l'obligació de justificació.  
2. Obtenció de la subvenció sense reunir les condicions que s'hi requerien.  
3. Incompliment de la finalitat per a la qual fou concedida la subvenció.  
4. Incompliment de les condicions imposades als beneficiaris amb motiu de la concessió de la subvenció.  
Igualment, en el supòsit que les aportacions de les altres administracions o ens públics o privats superen el cost de l'activitat que es faça, quan la subvenció principal siga de la Generalitat Valenciana, caldrà retornar-li l'excés obtingut sobre el cost de l'activitat feta.  
DISPOSICIÓFINAL  
Aquesta ordre vigirà des de l'endemà de la seua publicació en el Diari Oficial de la Generalitat Valenciana.  
València, 24 de gener de 1994  
El conseller de Sanitat i Consum,  
JOAQUÍN COLOMER SALA  
ANNEX I  
Bases que regulen el règim de subvencions destinades a les OMIC que s'adeqüen o puguen adequar-se al que disposa el Decret 181/1992.  
Primera  
Podran sol·licitar subvenció les corporacions locals que tinguen una OMIC i que:  
1. Complesquen el que disposa el Decret 181/1992 i, per tant, facen les funcions que estableixen les bases segona, tercera i quarta d'aquest annex.  
2. S'hi adaptaran durant aquest exercici reforçant la seua estructura.  
3. Quan, en qualsevol dels dos casos anteriors, amplien la seua cobertura territorial a altres municipis.  
Segona  
S'entendrà que fan les funcions d'informació i, per tant, que compleixen el que estableix el decret, les OMIC que:  
1. Estiguen obertes al públic en jornada laboral i estiguen identificades adequadament de manera que hom n'advertesca fàcilment l'existència i la ubicació.  
2. Disposen de personal tècnic adequat, bé personal propi de l'entitat o bé d'una associació de consumidors cedit mitjançant un conveni, per tal de facilitar als consumidors i usuaris interessats la informació i l'assessorament que els calga respecte als seus drets o a la manera d'exercir-los.  
3. Atenguen les consultes, reclamacions i denúncies dels consumidors i usuaris i les anoten en el llibre de registre adient.  
Tercera  
Pel que fa a aquesta ordre, s'entendrà que fan la funció d'inspecció, i compleixen per tant el que estableix el decret, les OMIC que exercesquen l'activitat inspectora amb personal propi, distint del que faça les funcions d'informació, o contractat a l'efecte, i d'acord amb les següents clàusules:  
1. Es col·laborarà en les campanyes d'inspecció proposades per la Direcció General de Consum.  
2. Caldrà estendre un nombre determinat d'actes, que s'establirà per a cada campanya segons la incidència del sector comercial de què es tracte.  
3. Les actes, i també la documentació que siga demanada per la Direcció General de Consum, caldrà remetre-les al servei territorial corresponent en el termini de 10 dies des del final de la campanya.  
Quarta  
La mediació en els conflictes que sorgesquen entre les parts amb motiu de relacions de consum la durà a terme l'OMIC abans de remetre la documentació al servei territorial, sempre que ambdues parts siguen de la mateixa població o de dos municipis amb OMIC.  
Cinquena  
A la sol·licitud s'adjuntarà, segons el cas, la següent documentació:  
1. Certificat lliurat per la secretaria de la corporació que acredite el compliment dels requisits de les bases segona, tercera i quarta d'aquest annex.  
2. Certificat lliurat per la secretaria de la corporació que acredite el personal amb què compta l'OMIC per desplegar les funcions descrites, o bé acord de la corporació en què es comprometa a proveir-lo en qualsevol de les formes previstes en el Decret 181/1992.  
3. Programa de les actuacions que es faran durant 1994.  
4. Pressupost detallat d'ingressos i despeses per a 1994, on s'especifiquen les despeses generades pel personal necessari per exercir les seues funcions, i també les despeses corresponents a les activitats que es faran.  
5. Memòria de les activitats fetes durant 1993, de les campanyes d'inspecció realitzades i del seu resultat.  
6. Certificat de la secretaria de la corporació que acredite la població de dret del municipi el 31.12.1993, i també les variacions estacionals importants, indicant-ne el volum aproximat.  
7. Certificat lliurat per la secretaria de la corporació que acredite l'acord adoptat per l'òrgan competent que considere l'aprovació del programa i del pressupost corresponents, la sol·licitud de la subvenció i la seua quantia, el compromís de finançar-ne la part no subvencionada i l'afectació indefinida dels béns que s'adquiresquen a la finalitat per a la qual s'atorgue la subvenció.  
8. Certificat lliurat per la intervenció o la secretaria de la corporació on conste l'obtenció de subvencions i ajudes per a la mateixa finalitat procedents d'altres ens públics o privats.  
Sisena  
La concessió de les subvencions seguirà aquest criteris:  
1. La qualitat i la transcendència del programa que es presente.  
2. La cobertura territorial. Es potenciaran les actuacions en municipis de més de 15.000 habitants o amb variacions estacionals de població importants i els que presten serveis agrupats amb altres municipis.  
3. El grau de compliment del programa d'actuació presentat l'any anterior.  
4. L'obtenció concurrent de subvencions o ajudes atorgades per altres administracions públiques o ens públics o privats per a les mateixes finalitats.  
5. El fet de tenir aprovada l'ordenança reguladora dels serveis locals de consum o d'haver iniciat els tràmits per a la seua aprovació durant l'exercici 1994.  
Setena  
Les despeses es justificaran mitjançant la certificació de la intervenció o de la secretaria de la corporació que acredite el cost del personal necessari per fer les funcions les funcions d'informació i de formació, i fotocòpies validades de les nòmines, o bé còpia autenticada del conveni subscrit amb una associació de consumidors i ordre de pagament de la quantitat que importe aquest concepte.  
Les altres despeses derivades de la realització d'activitats concretes es justificaran mitjançant una certificació de la despesa lliurada per la intervenció o la secretaria amb el vist-i-plau de l'alcalde de la corporació, el model de la qual figura al final d'aquest annex, en què es detallaran l'import de la despesa contreta per l'activitat, els perceptors amb indicació del concepte i de l'import, i el lloc on queden dipositats els documents originals, que hauran de ser custodiats per l'entitat, o bé mitjançant la remissió de fotocòpies validades de factures i de les seues ordres de pagament corresponents.  
La documentació justificativa durà data de l'any 1994, i caldrà presentar-la abans del tancament de l'exercici econòmic.  
Model de sol·licitud  
(Nom) ......................................................, alcalde president/alcaldessa presidenta de l'Ajuntament d.........................., província d..................., amb NIF (de l'ajuntament) ...................., en el seu nom i representació,  
EXPOSE:  
D'acord amb el que disposa l'Ordre de la Conselleria de Sanitat i Consum de 24 de gener de 1994 (DOGV núm. ....), per la qual dicta normes per a la concessió de subvencions, destinades a activitats de suport i defensa del consumidors i usuaris durant l'exercici 1994, a les corporacions locals de la Comunitat Valenciana, i en compliment de l'acord del ple/de la comissió de govern de la corporació près el dia ............,  
SOL·LICITE:  
Subvenció, en els termes previstos en l'esmentada disposició, per un import total d............................ pessetes (que no superen el 50 per cent del pressupost presentat) per a despeses corrents ...................... pessetes. Adjunte la documentació que s'hi exigia.  
Els pagaments de la subvenció, si és concedida, caldrà que siguen ingressats en el compte que aquesta corporació té en l'entitat bancària ..........., sucursal d........., compte número ..........  
............, .... d.......... de 1994  
Segell de la corporació Signatura  
DIRECCIÓ GENERAL DE CONSUM  
CONSELLERIA DE SANITAT I CONSUM  
Model de certificat de justificació  
(Nom) ................................., secretari/secretària o interventor/interventora de l'Ajuntament d................  
CERTIFIQUE que les despeses produïdes pel desplegament de l'activitat realitzada en defensa dels drets del consumidor, denominada .............................. i organitzada per aquesta entitat entre els dies .... d.......... i .... d.......... de 1994, per a la qual se sol·licità una subvenció segons la normativa vigent per a 1994 en matèria de subvencions, són les següents:  
Perceptor (1) Concepte (2) Import/PTA  
................................................................. \_\_\_\_\_\_\_\_\_\_\_\_\_\_ \_  
................................................................. \_\_\_\_\_\_\_\_\_\_\_\_\_\_ \_  
................................................................. \_\_\_\_\_\_\_\_\_\_\_\_\_\_ \_  
 Total ............................. \_\_\_\_\_\_\_\_\_\_\_\_\_\_\_  
Els justificants originals es troben dipositats i custodiats al domicili ...................................., d'aquesta entitat, a disposició de qualsevol comprovació que es faça.  
I perquè conste i siga presentat en la Conselleria de Sanitat i Consum, estenc aquest document.  
......................, .... d.......... de 1994  
Signatura i segell  
Vist i plau  
L'alcalde/alcaldessa o president/presidenta  
(1) Feu-hi una llista nominal de tots els perceptors.  
(2) Despeses detallades.  
ANNEX II  
Bases que regulen el règim de subvencions per a les corporacions locals que facen programes i activitats en defensa dels drets dels consumidors.  
Primera  
Podran sol·licitar subvenció les corporacions locals que tinguen una OMIC que  
1. Estiga oberta al públic durant quatre hores al dia, com a mínim, en jornada laboral i estiga identificada adequadament de manera que hom advertesca fàcilment la seua existència i ubicació.  
2. Disposen de personal adequat per tal de facilitar als consumidors i usuaris interessats la informació i l'assessorament que els calga.  
3. Atenguen les consultes, reclamacions i denúncies dels consumidors i usuaris i facen mediacions en els conflictes que sorgesquen entre les parts.  
Segona  
A la sol·licitud s'adjuntarà la següent documentació:  
1. Certificat lliurat per la secretaria de la corporació que acredite el compliment dels requisits establerts en la base primera d'aquest annex.  
2. Projecte descriptiu de les activitats de caràcter informatiu i formatiu que es desplegaran, amb indicació del col·lectiu a què s'adrecen, de l'objectiu i del calendari d'actuacions previst.  
3. Pressupost detallat de les despeses que generarà cadascuna de les activitats proposades.  
4. Memòria de les activitats fetes durant l'any anterior i dels seus resultats.  
5. Si han de realitzar inspecció de consum, informe referent a les campanyes d'inspecció previstes, per compte propi o en col.laboració amb la Direcció General de Consum, detallant-hi l'àmbit d'actuació i el nombre de persones que es destinen a tal finalitat.  
6. Certificat de la secretaria de la corporació que acredite la població de dret del municipi el 31.12.1993, i que informe sobre les variacions estacionals importants, si n'hi ha, indicant-ne el volum aproximat.  
7. Certificat lliurat per la secretaria de la corporació que acredite l'acord, adoptat per l'òrgan municipal competent, que considere l'aprovació del programa i del pressupost corresponents, la sol·licitud de la subvenció i la seua quantia, el compromís de finançar-ne la part no subvencionada i l'afectació indefinida dels béns que s'adquiresquen a la finalitat per a la qual s'atorgue la subvenció.  
8. Certificat lliurat per la intervenció o la secretaria de la corporació on conste l'obtenció de subvencions i ajudes per a la mateixa finalitat procedents d'altres ens públics o privats.  
Tercera  
La concessió de les subvencions seguirà aquest criteris:  
1. La qualitat i l'interès dels programes que es presenten en matèria de formació i d'informació als consumidors i usuaris, i la col·laboració en els programes d'educació per al consumidor a l'escola.  
2. La realització de campanyes d'inspecció que es duguen a terme en col·laboració amb la Direcció General de Consum o per iniciativa de la corporació.  
3. Que el municipi tinga més de 15.000 habitants de dret o variacions estacionals de població importants.  
4. El grau de compliment del programa d'actuació presentat l'any anterior.  
5. L'obtenció concurrent de subvencions o ajudes atorgades per altres administracions públiques o ens públics o privats per a les mateixes finalitats.  
Quarta  
Les despeses es justificaran mitjançant la certificació de la despesa, lliurada per la intervenció o la secretaria amb el vist-i-plau de l'alcalde president de la corporació, el model de la qual figura al final d'aquest annex, on es detallarà l'import de les despeses fetes per causa de l'activitat, els perceptors, especificant-ne el concepte i l'import, i el lloc on queden dipositats els documents originals, que hauran de ser custodiats per l'entitat, o bé mitjançant la remissió de fotocòpies validades de factures i de les seues ordres de pagament corresponents.  
Les factures o els justificants hauran de dur data de l'any 1994, i caldrà presentar-los abans del tancament de l'exercici econòmic.  
Model de sol·licitud  
(Nom) ......................................................, alcalde president/alcaldessa presidenta de l'Ajuntament d.........................., província d..................., amb NIF (de l'ajuntament) ...................., en el seu nom i representació,  
EXPOSE:  
D'acord amb el que disposa l'Ordre de la Conselleria de Sanitat i Consum de 24 de gener de 1994 (DOGV núm. ....), per la qual dicta normes per a la concessió de subvencions, destinades a activitats de suport i defensa del consumidors i usuaris durant l'exercici 1994, a les corporacions locals de la Comunitat Valenciana, i en compliment de l'acord del ple/de la comissió de govern de la corporació près el dia ............,  
SOL·LICITE:  
Subvenció, en els termes previstos en l'esmentada disposició, per un import total d............................ pessetes (que no superen el 50 per cent del pressupost presentat) per a despeses corrents ....................... pessetes. Adjunte la documentació que s'hi exigia.  
Els pagaments de la subvenció, si és concedida, caldrà que siguen ingressats en el compte que aquesta corporació té en l'entitat bancària ..........., sucursal d........., compte número ..........  
............, .... d............... de 1994  
Segell de la corporació Signatura  
DIRECCIÓ GENERAL DE CONSUM  
CONSELLERIA DE SANITAT I CONSUM  
Model de certificat de justificació  
(Nom) ................................., secretari/secretària o interventor/interventora de l'Ajuntament d................  
CERTIFIQUE que les despeses produïdes pel desplegament de l'activitat realitzada en defensa dels drets del consumidor, denominada .............................. i organitzada per aquesta entitat entre els dies .... d.......... i .... d.......... de 1994, per a la qual se sol·licità una subvenció segons la normativa vigent per a 1994 en matèria de subvencions, són les següents:  
Perceptor (1) Concepte (2) Import/PTA  
................................................................. \_\_\_\_\_\_\_\_\_\_\_\_\_\_ \_  
................................................................. \_\_\_\_\_\_\_\_\_\_\_\_\_\_ \_  
................................................................. \_\_\_\_\_\_\_\_\_\_\_\_\_\_ \_  
 Total ............................. \_\_\_\_\_\_\_\_\_\_\_\_\_\_\_  
Els justificants originals es troben dipositats i custodiats al domicili ...................................., d'aquesta entitat, a disposició de qualsevol comprovació que es faça.  
I perquè conste i siga presentat en la Conselleria de Sanitat i Consum, estenc aquest document.  
......................, .... d.......... de 1994  
Signatura i segell  
Vist i plau  
L'alcalde/alcaldessa o president/presidenta  
(1) Feu-hi una llista nominal de tots els perceptors.  
(2) Despeses detallades.  
ANNEX III  
Bases que regulen el règim de subvencions destinades a les OMIC que compartesquen amb la Generalitat Valenciana la titularitat de juntes arbitrals de consum.  
Primera  
Podran sol·licitar subvenció les corporacions locals que tinguen, compartida amb la Generalitat Valenciana, la titularitat de les juntes arbitrals de consum en el moment de l'entrada en vigor d'aquesta ordre.  
Segona  
Caldrà adjuntar a la sol·licitud aquesta documentació:  
1. Certificat lliurat per la secretaria de la junta que acredite el nombre de laudes dictats durant 1993.  
2. Programa d'actuacions que es duran a terme durant 1994 en matèria arbitral.  
Tercera  
La concessió de les subvencions seguirà els següents criteris:  
1. Qualitat i interès del programa d'actuacions en matèria arbitral.  
2. L'obtenció concurrent de subvencions o ajudes atorgades per altres administracions públiques o ens privats o públics per a les mateixes finalitats.  
Quarta  
La justificació de les despeses realitzades es farà mitjançant la certificació de la intervenció o la secretaria de la corporació que acredite el cost del personal necessari per a fer les funcions d'arbitratge i la fotocòpia validada de les nòmines.  
La documentació justificativa haurà de dur data de l'any 1994, i caldrà presentar-la abans del tancament de l'exercici econòmic.


Còpia Permalink ELI